โรงเรียนวังทองพิทยาคม

โรงเรียนวังทองพิทยาคม (อังกฤษ: Wang Thong Pittayakhom School) เดิมชื่อ โรงเรียนวังทอง เป็นโรงเรียนมัธยมศึกษาขนาดใหญ่ ประเภทสหศึกษา สังกัดสำนักงานเขตพื้นที่การศึกษามัธยมศึกษา พิษณุโลก อุตรดิตถ์ ตั้งอยู่ที่ตำบลชัยนาม อำเภอวังทอง จังหวัดพิษณุโลก เปิดทำการสอนครั้งแรกเมื่อวันที่ 1 มิถุนายน พ.ศ. 2499 โดยอาศัยศาลาการเปรียญวัดบึงพร้าวเป็นอาคารเรียนชั่วคราว มีนายโชติ ครุธดิลกานันท์ เป็นครูใหญ่คนแรกเอกสารประวัติโรงเรียนวังทองพิทยาคม (ฝ่ายบริหารงานทั่วไป โรงเรียนวังทองพิทยาคม) 

โรงเรียนมีพื้นที่รวมทั้งสิ้น 56 ไร่ 2 งาน 56 ตารางวา ตาม น.ส.3 เลขที่ 453, 463, 492, 557 และใบแจ้งการครอบครองเลขที่ พล.0012 ลงวันที่ 19 ธันวาคม พ.ศ. 2517ข้อมูลการครอบครองที่ดินโรงเรียนวังทองพิทยาคม, งานบริหารทั่วไป ปัจจุบันเปิดสอนในระดับมัธยมศึกษาตอนต้นและมัธยมศึกษาตอนปลาย มีการพัฒนาด้านวิชาการ กิจกรรม และสิ่งแวดล้อมอย่างต่อเนื่อง เคยได้รับรางวัลโรงเรียนพระราชทาน และรางวัลจากหน่วยงานทางการศึกษาหลายครั้งรายงานผลการดำเนินงานของสถานศึกษา โรงเรียนวังทองพิทยาคม ปีการศึกษา 2566

โรงเรียนใช้ อักษรย่อว่า "ว.พ." และมี สีประจำโรงเรียนคือ สี เขียว–ขาว

 ประวัติ 
 พ.ศ. 2499 – โรงเรียนวังทองพิทยาคมเริ่มต้นในชื่อ โรงเรียนวังทอง (ประเภทสหศึกษา) เปิดสอนครั้งแรก 1 มิถุนายน โดยใช้อาคารศาลาการเปรียญวัดบึงพร้าวเป็นที่เรียนชั่วคราว มี นายโชติ ครุธดิลกานันท์ เป็นครูใหญ่คนแรกเอกสารประวัติโรงเรียนวังทองพิทยาคม, 2566  
 1 สิงหาคม 2499 – อำเภอวังทองมอบที่สาธารณะประจำตำบล บริเวณเนินคีรี หมู่ 3 บ้านบึงพร้าว ตำบลชัยนาม เนื้อที่ประมาณ 30 ไร่เศษ ให้เป็นที่ตั้งโรงเรียนสำนักงานเขตพื้นที่การศึกษามัธยมศึกษา เขต 39  
 13 สิงหาคม 2500 – รัฐอนุมัติงบประมาณ 40,000 บาท สร้างอาคารเรียนชั่วคราวหลังแรก บริเวณเนินคีรี เปิดสอนระดับประถมศึกษาตอนปลาย ใช้อักษรย่อ พ.ล.11กระทรวงศึกษาธิการ, รายงานการจัดตั้งโรงเรียน, 2500  
 พ.ศ. 2503 – เปลี่ยนจากหลักสูตรประถมศึกษาตอนปลายเป็นมัธยมศึกษา ใช้ชื่อ โรงเรียนวังทอง อักษรย่อ ว.ท.  
 พ.ศ. 2508 – นางสาวนิรันดร์ เตียวตระกูล รักษาการครูใหญ่  
 พ.ศ. 2514 – นายธวัช เจริญสะอาด ดำรงตำแหน่งครูใหญ่ → นายกล้า งามวิลาศ รักษาการครูใหญ่ → นายพิศิษฐ์ ทรัพย์เจริญ ดำรงตำแหน่งครูใหญ่  
 พ.ศ. 2517 – ชาวบ้านบริจาคที่ดินด้านทิศเหนือ (ด้านหลังโรงเรียน) ให้โรงเรียนรวม 20 ไร่เศษ ได้แก่ นายคณิต แป้นวงศ์ (2 ไร่ 3 งาน 88 ตร.ว.) / นายพก วรรณไทย (3 ไร่ 2 งาน 50 ตร.ว.) / นายสุวรรณ เนตรชาวนา (3 ไร่ 2 งาน) / นางน้อย มั่นชาวนา (2 ไร่ 2 งาน) / นายบุญ คงชู (2 ไร่ 3 งาน 86 ตร.ว.) / นางสนม ชัยรัตน์ (11 ไร่ 3 งาน 76 ตร.ว.) / นางวิภา โพธิ (3 ไร่ 5 ตร.ว.) ทำให้โรงเรียนมีพื้นที่รวม 56 ไร่ 2 งาน 56 ตร.ว. ตาม น.ส.3 เลขที่ 453, 463, 492, 557 และใบแจ้งการครอบครองเลขที่ พล.0012 ลงวันที่ 19 ธันวาคม 2517  
 พ.ศ. 2517 – เปลี่ยนชื่อเป็น โรงเรียนวังทองพิทยาคม นายพิศิษฐ์ ทรัพย์เจริญ เป็นอาจารย์ใหญ่  
 พ.ศ. 2524 – เปิดสอนระดับมัธยมศึกษาตอนปลาย นายพิศิษฐ์ ทรัพย์เจริญ เป็นผู้อำนวยการ  
 พ.ศ. 2529 – นายสังเวียน บุญคำ เป็นผู้อำนวยการ  
 พ.ศ. 2531 – นายเอกศักดิ์ พันปี เป็นผู้อำนวยการ  
 พ.ศ. 2533 – นายธงชัย พงษ์ประพันธ์ เป็นผู้อำนวยการ  
 พ.ศ. 2535 – ได้รับรางวัล สถานศึกษาดีเด่น เนื่องในโอกาสฉลองครบรอบ 100 ปี กระทรวงศึกษาธิการประกาศกระทรวงศึกษาธิการ, 2535  
 พ.ศ. 2536 – จัดตั้ง มูลนิธิวารี-สังวรณ์ (กองทุนปัจจุบัน 500,000 บาท) โดย วารี คัชมาตย์ / สังวรณ์ ชัยประเสริฐ / เปรมวดี คัชมาตย์  
 พ.ศ. 2537 – ได้รับรางวัลสิ่งแวดล้อมมาตรฐานเหรียญทอง และรางวัล โรงเรียนรางวัลพระราชทาน ขนาดกลาง เขตการศึกษา 7  
 พ.ศ. 2540 – ได้รับรางวัล ห้องสมุดเฉลิมพระเกียรติกาญจนาภิเษกดีเด่น  
 พ.ศ. 2541 – คัดเลือกเข้าร่วมโครงการอนุรักษ์พลังงานและสิ่งแวดล้อม จากสถาบันสิ่งแวดล้อมไทย  
 พ.ศ. 2542 – เข้าร่วมโครงการ โรงเรียนสร้างสรรค์สิ่งแวดล้อมเฉลิมพระเกียรติ จากสมาคมสร้างสรรค์ไทย  
 พ.ศ. 2543 – นายดำรงค์ อิ้มทับ เป็นผู้อำนวยการ  
 พ.ศ. 2551 – นายสนชัย คลังเงิน เป็นผู้อำนวยการ  
 พ.ศ. 2554 – นางสาวอรุณศรี เงินเสือ เป็นผู้อำนวยการ  
 พ.ศ. 2558 – ดร.ประชุม ปิ่นสกุล เป็นผู้อำนวยการ  
 พ.ศ. 2561 – ดร.อมร อ่อนสี เป็นผู้อำนวยการ  
 พ.ศ. 2563 – นายเสกสันต์ ทองม่วง เป็นผู้อำนวยการ  
 พ.ศ. 2565 – ดร.บุปผา ทองน้อย เป็นผู้อำนวยการ  
 พ.ศ. 2566 – นายชัยลักษณ์ รักษา เป็นผู้อำนวยการ  

 สัญลักษณ์โรงเรียน 

สัญลักษณ์ประจำโรงเรียน  
เป็นรูปวิมาน หมายถึง "เป็นที่สิงสถิตของเทพยดา นำมาซึ่งความเจริญรุ่งเรืองไม่เสื่อมคลาย"

สีประจำโรงเรียน : เขียว – ขาว  
 สีเขียว หมายถึง ธรรมชาติที่มีแต่ความอุดมสมบูรณ์  
 สีขาว หมายถึง ความซื่อสัตย์ บริสุทธิ์ และยุติธรรม 

ต้นไม้ประจำโรงเรียน : ต้นลีลาวดี

คำขวัญ : ขยัน ซื่อสัตย์ อดทน สามัคคี มีวินัย 

คติพจน์ : พัฒนาคุณภาพ ยึดมั่นคุณธรรม หมั่นสร้างความดี เพื่อชีวิตและสังคม  

เอกลักษณ์ของโรงเรียน : ผัดไทยได้ ว่ายน้ำดี กีฬาเด่น  

อัตลักษณ์ของโรงเรียน : ยิ้มง่าย ไหว้งาม น้ำใจดี  

วิสัยทัศน์ : มุ่งมั่นการจัดการศึกษาให้มีคุณภาพตามเกณฑ์มาตรฐานสากล''

 แผนการเรียน 
โรงเรียนวังทองพิทยาคม เปิดสอนในระดับมัธยมศึกษาตอนต้นและมัธยมศึกษาตอนปลาย โดยมีรายละเอียดดังนี้

 มัธยมศึกษาตอนต้น (ม.1 - ม.3) 
สายการเรียนรู้ทั่วไป (สายสามัญ)  

 มัธยมศึกษาตอนปลาย (ม.4 - ม.6) 
มีแผนการเรียนหลักแบ่งตามความสนใจ ดังนี้  

 วิทยาศาสตร์-คณิตศาสตร์  
 ห้องเรียนวิทยาศาสตร์สุขภาพ  
 ห้องเรียนวิศวกรรมศาสตร์

 มนุษยศาสตร์-ครุศาสตร์  
 ห้องเรียนภาษาอังกฤษ  
 ห้องเรียนภาษาจีน-ภาษาญี่ปุ่น

 ศิลปศาสตร์  
 ห้องเรียนศิลปะ ดนตรี นาฏศิลป์ กีฬา

 ทวิศึกษา  
 ห้องเรียนช่างยนต์ ช่างไฟฟ้า ช่างอิเล็กทรอนิกส์ คอมพิวเตอร์

 สถานที่ภายในโรงเรียน 

โรงเรียนวังทองพิทยาคมประกอบด้วยอาคารเรียน อาคารเฉพาะทาง และสิ่งปลูกสร้างที่สนับสนุนการจัดการเรียนการสอน การบริหารงาน และกิจกรรมต่าง ๆ ของนักเรียนอย่างครบถ้วน ทั้งในด้านวิชาการ ทักษะชีวิต กีฬา และศิลปวัฒนธรรม โดยมีรายละเอียดของสถานที่สำคัญภายในโรงเรียน ดังนี้

อาคารเรียน 1  
เป็นอาคารเรียน 2 ชั้น สร้างขึ้นเมื่อ พ.ศ. 2520  
 ใต้อาคาร : ห้องพยาบาลประจำโรงเรียน และห้องเรียนอื่น ๆ  
 ชั้น 1 : ห้องผู้อำนวยการ ห้องวิชาการ ห้องงบประมาณ ห้องธุรการ ห้องบริหารบุคคล ห้องแนะแนว
 ชั้น 2 : ห้องเรียนกลุ่มสาระการเรียนรู้สังคมศึกษา และห้องเรียนไฮเทค  

อาคารเรียน 2  
เป็นอาคารเรียน 3 ชั้น สร้างขึ้นเมื่อ พ.ศ. 2531  
 ชั้น 1 : ฝ่ายปกครอง ฝ่ายกิจการนักเรียน ห้องสภานักเรียน ห้องกลุ่มสาระคณิตศาสตร์ ห้องเรียนวิทยาศาสตร์ ห้องบริการ และห้องโสตทัศนูปกรณ์  
 ชั้น 2 : ศูนย์พัฒนาศักยภาพบุคคลเพื่อความเป็นเลิศ(HCEC) ห้องเสมารักษ์ ห้องเรียนคณิตศาสตร์ และห้องวิทยาศาสตร์  
 ชั้น 3 : ศูนย์พัฒนาศักยภาพบุคคลเพื่อความเป็นเลิศ(HCEC) ห้องเรียนภาษาจีน และห้องเรียนทั่วไป  

อาคารเรียน 3  
เป็นอาคารเรียน 3 ชั้น สร้างแล้วเสร็จในปี พ.ศ. 2561  
 ชั้น 1 : ใต้ถุนโล่ง ห้องเรียนนาฏศิลป์ (ฝั่งซ้าย) และศูนย์ดิจิทัล (ฝั่งขวา)  
 ชั้น 2 : ห้องเรียนกลุ่มสาระภาษาต่างประเทศ (ภาษาอังกฤษ) กลุ่มสาระการงานอาชีพ และกลุ่มสาระสุขศึกษา  
 ชั้น 3 : ห้องเรียนกลุ่มสาระภาษาไทย 

อาคารคหกรรม  
เป็นอาคารชั้นเดียว สร้างขึ้นเมื่อ พ.ศ. 2525  
 ใช้จัดการเรียนการสอนกลุ่มสาระการงานอาชีพและพลศึกษา เช่น การทำอาหาร ขนม และสุขศึกษา  

อาคารศิลปะและนาฏศิลป์  
เป็นอาคารชั้นเดียว ไม่มีข้อมูลปีที่สร้าง  
 ใช้จัดการเรียนการสอนศิลปะ ดนตรี และนาฏศิลป์ ทั้งภาคทฤษฎีและภาคปฏิบัติ  

อาคารดนตรีและงานช่าง  
เป็นอาคารชั้นเดียว สร้างขึ้นเมื่อ พ.ศ. 2530  
 ห้องฝึกทักษะดนตรีพื้นฐาน และห้องปฏิบัติงานช่าง เพื่อพัฒนาทักษะอาชีพเบื้องต้น  

ห้องสมุดมีชีวิตต้นแบบ  
สร้างขึ้นเมื่อ พ.ศ. 2538  
 ส่งเสริมการอ่าน ค้นคว้า และการเรียนรู้ตลอดชีวิต พร้อมพื้นที่จัดกิจกรรมเสริมทักษะศตวรรษที่ 21  

อาคารพิพัฒน์เอกภาพันธ์(โดม)  
สร้างขึ้นเมื่อ พ.ศ. 2563  
 ใช้จัดกิจกรรมกีฬา พิธีการ กิจกรรมรวมหมู่ และกิจกรรมส่งเสริมทักษะชีวิต  

สระว่ายน้ำ  
สร้างขึ้นเมื่อ พ.ศ. 2556  
 ใช้ในการเรียนพลศึกษา (ว่ายน้ำ) ฝึกซ้อมกีฬา และฝึกทักษะการเอาตัวรอดในน้ำ  

โรงอาหาร  
สร้างขึ้นเมื่อ พ.ศ. 2560  
 อาคารบริการอาหารกลางวันแก่นักเรียนและบุคลากร พร้อมระบบสุขาภิบาลมาตรฐาน  

หอประชุม  
สร้างขึ้นเมื่อ พ.ศ. 2523  
 ใช้สำหรับจัดประชุม กิจกรรมพิเศษ และพิธีการต่าง ๆ  

ห้องน้ำภายในโรงเรียน  
 ห้องน้ำชาย จำนวน 2 จุด  
 ห้องน้ำหญิง จำนวน 3 จุด  
 ห้องน้ำบริเวณโดม  
 ห้องน้ำบริเวณโรงอาหาร  

สิ่งศักดิ์สิทธิ์ประจำโรงเรียน  
 ศาลพระภูมิ  
 ศาลพระพรหม  
 ศาลตายาย  
 ศาลองค์สมเด็จพระนเรศวรมหาราช  

บ้านพักครู  
 บ้านพักครูจำนวน 4 หลัง ตั้งอยู่ภายในบริเวณโรงเรียน เพื่อให้ครูและบุคลากรพักอาศัย  

ข้อมูล ณ พ.ศ. 2567เว็บไซต์โรงเรียนวังทองพิทยาคม

 ทำเนียบผู้บริหารโรงเรียน 
ลำดับรายนามผู้บริหารโรงเรียนระยะเวลาดำรงตำแหน่งตำแหน่ง1นายโชติ ครุธดิลกานันท์พ.ศ. 2499 - 2508ครูใหญ่2นางสาวนิรันดร์ เตียวตระกูลพ.ศ. 2508 - 2514รักษาการครูใหญ่3นายธวัช เจริญสะอาดพ.ศ. 2514ครูใหญ่4นายกล้า งามวิลาศพ.ศ. 2514รักษาการครูใหญ่5นายพิศิษฐ์ ทรัพย์เจริญพ.ศ. 2514 - 2529ครูใหญ่ / อาจารย์ใหญ่6นายสังเวียน บุญคำพ.ศ. 2529 - 2531อาจารย์ใหญ่ / ผู้อำนวยการ7นายเอกศักดิ์ พันปีพ.ศ. 2531 - 2533ผู้อำนวยการ8นายธงชัย พงษ์ประพันธ์พ.ศ. 2533 - 2543ผู้อำนวยการ9นายดำรงค์ อิ้มทับพ.ศ. 2543 - 2551ผู้อำนวยการ10นายสนชัย คลังเงินพ.ศ. 2551 - 2554ผู้อำนวยการ11นางสาวอรุณศรี เงินเสือพ.ศ. 2554 - 2558ผู้อำนวยการ12ดร.ประชุม ปิ่นสกุลพ.ศ. 2558 - 2561ผู้อำนวยการ13ดร.อมร อ่อนสีพ.ศ. 2561 - 2563ผู้อำนวยการ14นายเสกสันต์ ทองม่วงพ.ศ. 2563 - 2565ผู้อำนวยการ15ดร.บุปผา ทองน้อยพ.ศ. 2565 - 2566ผู้อำนวยการ16นายชัยลักษณ์ รักษาพ.ศ. 2566 - ปัจจุบันผู้อำนวยการ

 คณะสี 
โรงเรียนวังทองพิทยาคมมีระบบคณะสีเพื่อส่งเสริมความสามัคคีและการแข่งขันกีฬาภายในโรงเรียน โดยแบ่งออกเป็น 4 คณะสีหลัก ดังนี้  

 ██ คณะสีชมพู  
 ██ คณะสีแดง  
 ██ คณะสีเหลือง  
 ██ คณะสีน้ำเงิน  

ข้อมูล ณ ปีการศึกษา 2568

 อ้างอิง 

หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาพิษณุโลก อุตรดิตถ์
หมวดหมู่:โรงเรียนในจังหวัดพิษณุโลก
หมวดหมู่:สถานศึกษาในอำเภอวังทอง

หมวดหมู่:โรงเรียนมัธยมศึกษาขนาดใหญ่
หมวดหมู่:โรงเรียนที่ก่อตั้งในปี พ.ศ. 2499